钦定古今图书集成/明伦汇编/氏族典/第331卷 > 刘焉
## 钦定古今图书集成/明伦汇编/氏族典/第331卷 > 刘焉

按《后汉书刘焉传》：“焉字君郎，江夏竟陵人，鲁恭王后
也。少任州郡，去官，居阳城山，精学教授，举贤良方正，
稍迁南阳太守。时四方兵寇，焉以为刺史威轻，建议
改置牧伯，阴求为交阯，以避时难。出为监军使者，领
益州牧。初平二年，任岐及贾龙并反，焉击杀之，自此
意气渐盛，遂造作乘舆车重千馀乘。焉四子：范、诞、璋”、
瑁。兴平元年，马腾与范谋诛李傕，战败，范及诞并见
杀。焉既痛二子，又遇天火烧其城府，车重延及民家，
馆邑无馀，于是徙居成都，遂发背疽卒。